  Майя Бывальцева Удмуртиысь 11-тӥ классэз йылпумъясь 17 пиналъёс ӟуч кылъя огъя кун экзаменын 100 балл басьтӥзы. Со сярысь элькунысь дышетонъя но тодосъя министерстволэн пресс-службаез ивортэ. 6-тӥ инвожое 6 сюрс 756 адями ӟуч кылъя огъя кун экзамен сётӥз, со пӧлысь 6 сюрс 611-ез школаез таяз арын йылпумъясьёс. Министерствоын ивортэмзыя, кылем арын 14 адями ӟуч кылъя экзамен понна 100 балл басьтӥз. 2018-тӥ арын ӟуч кылъя экзаменын ӧжытсэ 24 балл люканы кулэ вал. Ватсалом, ӟуч кылъя но математикая огъя кун экзаменэз ваньмыз выпускникъёс одно сётыны кулэ. Тодэ вайытом, Ижкарысь кык дышетскисьёс профильной математикая огъя кун экзаменэз 100 баллы гожтӥзы. Тегъёс: Дышетон Ижкар Удмуртия экзамен пиналъёс  